stanford-oval/wikipedia huggingface dataset:
Sardinian ralli 2007
Tulokset

| Sija | Kuljettaja | Kartanlukija | Auto | Aika | Ero | Pisteet |
| --- | --- | --- | --- | --- | --- | --- |
| 1. |  Marcus Grönholm |  Timo Rautiainen | Ford Focus RS WRC 06 | 3:48.42,0 |  | 10 |
| 2. |  Mikko Hirvonen |  Jarmo Lehtinen | Ford Focus RS WRC 06 | 3:49.11,2 | +29,2 | 8 |
| 3. |  Daniel Sordo |  Marc Martí | Citroën C4 WRC | 3:50.03,8 | +1.21,8 | 6 |
| 4. |  Henning Solberg |  Cato Menkerud | Ford Focus RS WRC 06 | 3:50.18,6 | +1.36,6 | 5 |
| 5. |  Petter Solberg |  Phil Mills | Subaru Impreza WRC 2007 | 3:51.16,2 | +2.34,2 | 4 |
| 6. |  Toni Gardemeister |  Jakke Honkanen | Mitsubishi Lancer WRC 05 | 3:53.44,1 | +5.02,1 | 3 |
| 7. |  Manfred Stohl |  Ilka Minor | Citroën Xsara WRC | 3:54.10,6 | +5.28,6 | 2 |
| 8. |  Juho Hänninen |  Mikko Markkula | Mitsubishi Lancer WRC 05 | 3:58.13,7 | +9.31,7 | 1 |
Lähde:
Rostockin satama

Rostockin sataman sijainti
Rostockin satama (saks. Hafen Rostock, LOCODE:   DE RSK) on merisatama Saksan Rostockissa, Itämeren lounaisosassa. Satamaan liikennöidään säännöllisesti myös Suomesta; sataman kautta kuljetetaan esimerkiksi paperia Suomesta Keski-Eurooppaan.
Risteilyalus Rostockin sataman Warnemünden risteilykeskuksessa
Satama kattaa yhteensä 7,5 neliökilometrin alueen. Rostockin satama-alueen länsilaidalla toimii muun muassa Rostockin Warnemünden kaupunginosan risteilykeskus (osa satamaa), STX Europen telakka ja merenkulkumuseo. Alueen pohjoispuolella on saksalaisten pinta-alusten ja sukellusveneiden sotilassatama.
Laiturit ja rahtimäärä

Rostockin satama on yleissatama. Laituripaikkoja on 46 ja laiturien kokonaispituus on 11 kilometriä. Laitureista 28 on alustyyppien mukaisia erikoislaitureita. Näihin kuuluu matkustajalauttapaikkoja (5 kpl), ro-ro-aluspaikkoja (roll-on/roll-off, 4 kpl) ja laiturit erilaisille irtolasteille: rakennusaine-/hiilikuljetuksille (4), sementille (2), viljalle (3), lannoitteille (1), raskaalle irtolastille (2), nestekuljetuksille (6) ja kemikaaleille (1).
Rostockin sataman vuosittainen rahtimäärä:
| Vuosi | 2006 | 2007 | 2008 | 2009 | 2010 | 2011 | 2012 | 2013 | 2014 |
| --- | --- | --- | --- | --- | --- | --- | --- | --- | --- |
| kokonaisrahti (milj. tonnia) | 25,2 | 26,5 | 27,2 | 21,5 | 23,7 | 22,2 | 21,2 | 21,3 | 24,2 |
Merkittävä osa rahtiliikenteestä saapuu Rostockin satamaan tai jatkaa sieltä rautateitse. Vuonna 2010 rautateitse satamaan tai satamasta kuljetettiin yhteensä 4,7 miljoonaa tonnia rahtia (noin joka viides rahtitonni).
Aiheesta muualla

Kuvia tai muita tiedostoja aiheesta Rostockin satama Wikimedia Commonsissa
Rostock Port at a Glance 2012 (pdf)[vanhentunut linkki] (englanniksi) (rostock-port.de)
Rostock Port (pdf)[vanhentunut linkki] (englanniksi) (rostock-port.de)
Your timetables  Baltic Sea ferrys (englanniksi) (rostock-port.de)
Departures and destinations  RoRo-Traffic (Arkistoitu – Internet Archive) (englanniksi) (rostock-port.de)
Sardinian ralli 2006

|  Sardinian ralli 2006 |
| --- | --- |
 7. osakilpailu 16 osakilpailusta kaudella 2006. 



Palkintokoroke
Voittaja:   Sébastien Loeb  Daniel Elena  (Kronos)
Toinen:   Mikko Hirvonen  Jarmo Lehtinen  (Ford)
Kolmas:   Daniel Sordo  Marc Martí  (Kronos)
Marcus Grönholmin kilpailu päättyi keskeytykseen.
Sardinian ralli 2006 (virallisesti 3. Rally d’Italia Sardegna 2006) oli Rallin MM-sarjan kauden 2006 seitsemäs osakilpailu, joka ajettiin 19–21. toukokuuta.
Tulokset

| Sija | Kuljettaja | Kartanlukija | Auto | Aika | Ero | Pisteet |
| --- | --- | --- | --- | --- | --- | --- |
| 1. |  Sébastien Loeb |  Daniel Elena | Citroën Xsara WRC | 3:54.18,9 |  | 10 |
| 2. |  Mikko Hirvonen |  Jarmo Lehtinen | Ford Focus RS WRC 06 | 3:57.00,3 | +2.41,4 | 8 |
| 3. |  Daniel Sordo |  Marc Martí | Citroën Xsara WRC | 3:57.46,6 | +3.27,7 | 6 |
| 4. |  Xavier Pons |  Carlos del Barrio | Citroën Xsara WRC | 3:59.47,2 | +5.28,3 | 5 |
| 5. |  Jussi Välimäki |  Jarkko Kalliolepo | Mitsubishi Lancer WRC 05 | 4:01.27,7 | +7.08,8 | 4 |
| 6. |  Kristian Sohlberg |  Tomi Tuominen | Subaru Impreza WRC 2005 | 4:01.55,8 | +7.36,9 | 3 |
| 7. |  Manfred Stohl |  Ilka Minor | Peugeot 307 WRC | 4:02.37,3 | +8.18,4 | 2 |
| 8. |  François Duval |  Patrick Pivato | Škoda Fabia WRC | 4:04.04,7 | +9.45,8 | 1 |
Lähde:
Salomon hallitsijasuku

Salomon hallitsijasuku on Etiopiaa hallinnut kuningashuone, joka laski periytyvänsä kuningas Salomon ja Saaban kuningattaren pojasta, Etiopian ensimmäisestä tarunhohtoisesta keisarista Menelik I:stä.
Dynastian hallinto Etiopiassa alkoi vuonna 1270, kun ensimmäinen suvun keisari Yekuno Amlak syrjäytti Zagwe-dynastian viimeisen hallitsijan. Yekuno Amlak väitti olevansa Zagwe-dynastian syrjäyttämän Aksumin kuningashuoneen jälkeläinen suoraan alenevassa polvessa. Salomon suku hallitsi Etiopiaa vain pienin keskeytyksin aina vuoteen 1974, jolloin keisari Haile Selassie syöstiin vallasta.
Sukuun kuuluvilla hallitsijoilla oli useita arvonimiä, kuten Juudan leijona, kuninkaitten kuningas, keisarien keisari, Jumalan valittu.
Sammalislampi

| Sammalislampi |
| --- | --- |
Valtiot:  Suomi
Maakunnat:  Keski-Suomi
Kunnat:  Viitasaari
Koordinaatit:  63°08′43″N, 25°51′47″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Keiteleen keskiosan alue (14.42)
Laskupuro:  Martinpuro Heinäjokeen 
Järvinumero:  14.426.1.002
Mittaustietoja
Pinnankorkeus:  111,2 m  
Pituus:  1 km  
Leveys:  30 m  
Rantaviiva:  2,739 km  
Pinta-ala:  16,97 ha  
Tilavuus:  0,0004462 km³ 
Keskisyvyys:  2,63 m  
Suurin syvyys:  7,7 m  
Saaria:  ei saaria 
 fiSammalislampi 
Sammalislampi  on Keski-Suomessa Viitasaarella  Viitakankaan lähellä sijaitseva järvi.
Maantietoa

Järvi on 1,0 kilometriä pitkä, 30 metriä leveä, ja sen pinta-ala on 17,0 hehtaaria. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Järven tilavuudeksi on saatu 446 200 kuutiometriä. Sen keskisyvyys on 2,6 metriä ja suurin syvyys on 7,7 metriä. Sen rantaviivan pituus on 2,7 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Keiteleen keskiosan alueella (14.42), jonka Heinäjoen valuma-alueeseen (14.426) se kuuluu. Järven vedenpinnan korkeus on 111,2 metriä mpy.
Sammalisenjärvi

| Sammalisenjärvi |
| --- | --- |
Valtiot:  Suomi
Maakunnat:  Kanta-Häme
Kunnat:  Hämeenlinna
Koordinaatit:  61°13′31″N, 24°59′35″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Kukkian reitin valuma-alue (35.78)
Laskujoki:  oja Isoon Koukkujärveen 
Järvinumero:  35.787.1.013
Mittaustietoja
Pinnankorkeus:  144,8 m  
Rantaviiva:  1,097 km  
Pinta-ala:  3,505 ha  
Saaria:  1 
 fiSammalisenjärvi 
Sammalisenjärvi  on Kanta-Hämeessä Hämeenlinnassa  sijaitseva järvi.
Maantietoa

Järven pinta-ala on 3,5 hehtaaria ja se on 400 metriä pitkä ja 200 metriä leveä. Järvellä on kartan mukaan yksi saari. Sen rantaviivan pituus on 1,1 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Kukkian reitin valuma-alueella (35.78), jonka Ekojärven valuma-alueeseen (35.787) se kuuluu. Järven vedenpinnan korkeus on 144,8 metriä mpy.
Rokel

| Rokel |
| --- | --- |
 Rokeljoki Magburakan lähistöllä.
Laskupaikka:  Sierra Leone -estuaari  8°34′34″N, 12°57′29″W
Maat:  Sierra Leone
Pituus:  400 km
Valuma-alue:  10 622 km²
Rokel tai Seli on joki Sierra Leonessa. Se saa alkunsa maan pohjoisosista ja virtaa 400 kilometrin matkan lounaaseen. Se laskee vetensä Atlanttiin laskevaan Sierra Leone -nimiseen estuaariin.
Rokelin valuma-alue on 10 622 neliökilometriä. Sen yläjuoksulla on monia koskia ja Sulavuorilla 15 metrin korkuinen Bambuman vesiputous.
Sierra Leonen suurin vesivoimala, Bumbunan vesivoimala, sijaitsee Rokeljoessa, vajaa 4 kilometriä Bumbunan kaupungista yläjuoksulle päin (koordinaatit 9.0714°N, 11.7230°W).
Aiheesta muualla

Kuvia tai muita tiedostoja aiheesta Rokel Wikimedia Commonsissa
Sakaki (1915)

| Sakaki / 榊 |
| --- | --- |

Aluksen vaiheet
Rakentaja:  Sasebon laivastoarsenaali
Kölinlasku:  5. marraskuuta 1914
Laskettu vesille:  15. helmikuuta 1915
Palveluskäyttöön:  26. maaliskuuta 1915
Poistui palveluskäytöstä:  1. huhtikuuta 1932
Tekniset tiedot
Uppouma:  665 t (normaali) 850 t (kuormattu)
Pituus:  83,6 m (kokonaispituus)
Leveys:  7,3 m
Syväys:  2,3 m
Koneteho:  9 500 ihp
Nopeus:  30 solmua
Miehistöä:  92
Aseistus
Aseistus:  1 × 120 mm/40 -tykkiä 4 × 80 mm/40 -tykkiä 4 × 452 mm torpedoputkea
Sakaki (jap. 榊) oli keisarillisen Japanin laivaston vuonna 1915 valmistunut Kaba-luokan hävittäjä.
Valmistus

Alus tilattiin vuoden 1914 hankinnoissa Sasebon laivastontelakalta, missä köli laskettiin 5. marraskuuta 1914. Alus laskettiin vesille 15. helmikuuta 1915 ja valmistui 26. maaliskuuta.
Palvelus

Alus poistettiin alusluettelosta 1. huhtikuuta 1932.
Samuli Reijula

| Samuli Reijula> Henkilötiedot |
| --- | --- |
Syntynyt: 1980 Kuopio
Arvonimi: VTT, yliopistonlehtori
Koulutus ja ura
Tutkimusalue:  tieteenfilosofia, kognitiotiede
Aiheesta muualla
Kotisivu
Samuli Reijula (ent. Pöyhönen, s. 5. lokakuuta 1980 Kuopio) on suomalainen filosofi. Hän työskentelee yliopiston lehtorina Helsingin yliopistolla, teoreettisen filosofian oppiaineessa. Reijulan tutkimusala on tieteenfilosofia. Reijula oli myös yksi Rubik-yhtyeen perustajajäsenistä.
Aiheesta muualla

Kotisivu
Sakaide

| Sakaide (坂出市) |
| --- | --- |
 Näkymä Seton suursillalle sillan muistohallista
 lippu:  Symboli
 Sakaiden sijainti Kagawan prefektuurissa
 Sakaide
 Koordinaatit: 34°18′59″N, 133°51′38″E 
Valtio:  Japani
Alue:  Shikoku
Prefektuuri:  Kagawan prefektuuri
Pinta-ala:  
 – Kokonaispinta-ala:  92,49 km²
Väkiluku (11/2019):  51 170
 – Väestötiheys:  553,2 as./km²
Symbolit:  
 – Puu:  Viburnum odoratissimum
 – Kukka:  Kirsikka ja kosmoskukka
 
 https://www.city.sakaide.lg.jp/ 
Infobox OKVirheellinen NIMI-arvo: 
Sakaide (jap. 坂出市, Sakaide-shi) on Japanin kaupunki Shikokun saarella Kagawan prefektuurissa. Se sijaitsee prefektuurin keskiosassa Seton sisämeren rannikolla Marugamen tasangon koilliskulmassa. Kaupungin itäosassa kohoaa laaja, eroosion kuluttama vulkaaninen ylänköalue Goshikidai, länsirajalla taas Iinovuori, jota kutsutaan muotonsa vuoksi myös ”Sanukin Fujiksi”. Ayajoki virtaa kaupungin halki. Sakaideen kuuluu myös useita Seton sisämeren saaria, kuten Yoshima, Iwakurojima ja Hitsuishijima, joiden kautta kulkeva Seton suursilta liittää kaupungin Honshūhun ja Kurashikin kaupunkiin. Sakaidessa on 51 170 asukasta (marraskuussa 2019) ja sen pinta-ala on 92,49 neliökilometriä.
Sakaidessa harjoitettiin 1600-luvun alusta lähtien suolan tuotantoa merivedestä, ja kaupunki onkin rakennettu entisten suola-altaiden päälle. Sen vuoksi kaupungin pohjavesi on vanhastaan ollut huonolaatuista. Suolan tuotanto alkoi väistyä toisen maailmansodan jälkeen teollisuuden tieltä, kun Seton sisämeren rannikon täyttömaalle rakennettiin laivanrakennus-, öljynjalostus- ja alumiiniteollisuuden laitoksia. Sakaidesta tulikin koko prefektuurin merkittävin teollisuuskeskus, jonka liikenneyhteydet paranivat huomattavasti Seton suursillan valmistumisen myötä vuonna 1988. Kaupunkioikeudet Sakaidelle myönnettiin vuonna 1942. Kaupunkiin kuuluvilla maaseutualueilla viljellään esimerkiksi porkkanaa ja bataattia.
Sakaidessa sijaitsee kaksi Shikokun pyhiinvaellusreitin temppeliä: Tennō-ji (temppeli nro. 79) ja Shirominevuorelle rakennettu Shiromine-ji (temppeli nro. 81). Shirominevuorella on myös Saikaideen Hōgen-kapinan jälkeen maanpakoon lähetetyn keisari Sutokun hautamausoleumi. Vuoren juurella sijaitsee vuorostaan Kandani-jinjan pyhäkkö, jonka päähalli on yksi Japanin kansallisaarteista. Osa kaupungista kuuluu Seton sisämeren kansallispuistoon. Sakaidea palvelevat JR Shikokun Yosan-linja ja Seto-ōhashi-linja.
Kuvia

Maisema Saikaiden keskustan suuntaan
Sakaiden rautatieasema
Kiyama-jinjan pyhäkkö
Tennō-ji Kōshō-in
Aiheesta muualla

Kuvia tai muita tiedostoja aiheesta Sakaide Wikimedia Commonsissa
Kaupungin internetsivut (japaniksi)
Salomon van Ruysdael

Salomon van Ruysdael (n. 1602–1670) oli alankomaalainen taidemaalari. Ruysdael oli hollantilaisen maisemamaalauksen perustajia Jan van Goyenin ohella ja maansa johtavia realistisia maisemamaalareita. Hän edustaa Hollannin maalaustaiteen kulta-aikaa. Hän maalasi läpikuultavin, vaaleahkoin, monesti harmaasävyisin värein kotitienoonsa kanavia, tasankoja, kanavissa kulkevia lauttoja, veden yläpuolelle kurkottavia puita ja suurten puiden ympäröimiä kyliä. Hänen töissään esiintyy täytehenkilöitä. Myöhemmin hänen tyylinsä muuttui aikaisempaa voimakkaammaksi ja värikkäämmäksi.
Sukuun kuuluu useita taidemaalareita. Salomonin veli Isaac van Ruisdael oli myös tunnettu maisemamaalari. Salomon oli Jacob van Ruisdaelin setä ja eroaa tästä tarkkuutensa ja pidättyvyytensä suhteen. Salomon sai joukon jäljittelijöitä, joista tunnetuin on hänen poikansa Jacob van Ruysdael.
Salomon van Ruysdael syntyi Naardenissa lähellä Amsterdamia. Hänen isänsä oli Jacob van Gooyer, joka oli ammatiltaan huonekalupuuseppä. Salomon ja Isaac muuttivat myöhemmin sukunimensä lähistöllä sijainneen linnan mukaan. Erottuakseen toisistaan Salomon ja hänen poikansa Jacob käyttivät nimeä Ruysdael, kun taas Isaac ja hänen poikansa Jacob käyttivät nimeä Ruisdael. Salomon eli suurimman osan elämäänsä Haarlemissa, mutta maalasi myös muita hollantilaisia maisemia. Hän kuoli Haarlemissa.
San Pedro (Paraguayn departementti)

Departementti Paraguayn kartalla
San Pedro on Paraguayn departementti. Sen pinta-ala on 20 002 neliökilometriä. Vuonna 2010 asukkaita oli 357 300. Departementin pääkaupunki on San Pedro.
Departementti on Paraguayn itäosan laajin ja sille ovat tunnusomaisia suuret karjatilat.
Saksan ulkoasiainministeriö

| Saksan ulkoasianministeriö |
| --- | --- |
 {{{kuvateksti}}}
Perustettu:  1870
Ministeri:  Annalena Baerbock
Saksan ulkoasiainministeriö Berliinissä elokuussa 2004.
Saksan ulkoasiainministeriö eli Auswärtiges Amt on Saksan ulkoasiainministeriö. Vuodesta 2021 ministeriön johdossa on ollut Olaf Scholzin hallituksen ulkoministeri Annalena Baerbock. Ministeriö vastaa maan ulkopolitiikasta sekä suhteista Euroopan unioniin. Ulkoministerin alaisuuteen kuuluu kaksi valtioministeriä ja kaksi valtiosihteeriä.
Ulkoministeriö perustettiin vuonna 1870 ja se toimi alun perin Pohjois-Saksan liiton ministeriönä ennen Saksan yhdistymistä vuonna 1871, josta lähtien se edusti koko maata.
Ulkoministeriö on vuodesta 1999 toiminut Berliinin keskustassa Haus am Werderschen Markt -rakennuksessa.
Valtionhallinto
Perustuslaki
Weimarin tasavalta (1919-1933)
Saksan liittotasavalta (1949–1990)
Ulkoasiainministeriö
Johto
Liittopresidentti
Liittokansleri
Liittoneuvosto
Liittopäivät eli parlamentti
Vaalit
Puolueet
Poliitikot
Energiapolitiikka
Ympäristöpolitiikka
Teemasivu:Politiikka
n • k •
Osa artikkelisarjaa
Aiheesta muualla

Ulkoministeriön virallinen sivusto (saksaksi)
Salomonin saaristo

| Salomonin saaristo |
| --- | --- |
 Salomonin saaristo kartalla: vaalealla Salomonsaarille kuuluvat saaret ja niistä luoteeseen suuri tummalla värillä merkitty Bougainville.
Merialue:  Tyynimeri
Saaria yht.:  yli 1000
Suurin saari:  Bougainville
Pinta-ala:  38 000 km²
Valtio
Valtio:   Papua-Uusi-Guinea  Salomonsaaret
Väestö
Väkiluku:  800 000
Asutuskeskukset:  Honiara Arawa Auki Gizo Kirakira
Salomonin saaristo on Tyynellämerellä, Uuden-Guinean itäpuolella sijaitseva saaristo. Saariston eteläosat kuuluvat Salomonsaarten valtioon ja pohjoisosassa on Papua-Uuden-Guinean valtioon kuuluva Bougainvillen autonominen alue.
Sammalisenlampi

| Sammalisenlampi |
| --- | --- |
Valtiot:  Suomi
Maakunnat:  Etelä-Savo
Kunnat:  Mäntyharju
Koordinaatit:  61°22′30″N, 26°50′02″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Pyhäveden valuma-alue (14.97)
Laskuoja:  oja Keskimmäiseen Myllylampeen 
Järvinumero:  14.971.1.011
Mittaustietoja
Pinnankorkeus:  107,8 m  
Pituus:  800 m  
Leveys:  270 m  
Rantaviiva:  1,843 km  
Pinta-ala:  8,454 ha  
Saaria:  ei saaria 
 fiSammalisenlampi 
Sammalisenlampi on Etelä-Savossa Mäntyharjulla Paasolanmäen lähellä sijaitseva lampi.
Maantietoa

Sammalisenlampi on 800 metriä pitkä, 270 metriä leveä, ja sen pinta-ala on 8,5 hehtaaria. Lammella ei ole kartan mukaan saaria. Sen rantaviivan pituus on 1,8 kilometriä.
Vesistösuhteet

Sammalisenlampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Pyhäveden valuma-alueella (14.97), jonka Pyhäveden lähialueeseen (14.971) se kuuluu. Lammen vedenpinnan korkeus on 107,8 metriä mpy.
Saint Asonia

Saint Asonia (tyyliteltynä SΔINT ΔSONIΔ) on 2014 perustettu kanadalaisamerikkalainen rockyhtye. Yhtyeen jäsenet ovat Adam Gontier (laulu ja kitara), Mike Mushok (kitara), Corey Lowery (basso) ja Rich Beddoe (rummut). Yhtye julkaisi debyyttialbuminsa Saint asonia 31.7.2015.
Jäsenten aiempia yhtyeitä olivat muun muassa Three Days Grace, Staind, Sevendust ja Eye Empire.
Saint Asonia on esiintynyt Suomessa kerran, 18.11.2015 Mötley Crüen lämmittelybändinä.
Song Qingling

| Song Qingling> 宋慶齡 |
| --- | --- |
 Song Qingling vuonna 1937.
Henkilötiedot
Syntynyt: 27. tammikuuta 1893 Shanghai
Kuollut: 29. toukokuuta 1981 (88 vuotta) Peking
Poliitikko
Puolue:  Kuomintang
 Nimikirjoitus
Song Qingling tai Soong Ching-ling (perint.: 宋慶齡; yksink.: 宋庆龄; pinyin: Sòng Qìnglíng; Wade–Giles: Sung Ch'ing-ling; 27. tammikuuta 1893, Shanghai - 29. toukokuuta 1981, Peking) oli kiinalainen poliitikko. Hän oli Kiinan tasavallan perustajan Sun Yat-senin toinen vaimo ja myöhemmin Sunin perustamassa Kuomintang-puolueessa vaikuttanut poliitikko. Hän jatkoi uraansa Kiinan kansantasavallassa Kiinan sisällissodan jälkeen ja kuoli leukemiaan vuonna 1981.
Elämäkerta > Sun Yat-sen

Song Qingling syntyi kristittyyn perheeseen vuonna 1893. Hänen äitinsä oli opiskellut länsimaissa ja hänen isänsä Charlie Song (Charlie Soong, Song Jiashu, 宋嘉樹) oli shanghailainen liikemies, joka oli viettänyt aikaa Yhdysvalloissa ja saanut vihkimyksen metodistipapiksi. Qinglingin sisko Song Ailing (Soong Eling) meni naimisiin hongkongilaisen liikemiehen, hallituksen ministerin Kong Xiangxin kanssa mutta vaurastui myös itse liiketoiminnallaan. Qinglingin muita merkittäviin asemiin nousseita sisaruksia olivat sisko Soong Mei-ling ja veli T.V. Soong. Qingling kävi koulua ensin lähetyskoulussa Shanghaissa ja 15-vuotiaana hän lähti opiskelemaan Wesleyan Collegeen Yhdysvaltojen Georgiaan.
Qinglingin isä Charlie Songilla oli läheiset yhteydet Sun Yat-seniin, ja perhe muutti Sunin mukana Japaniin tämän lähtiessä maanpakoon vuonna 1913. Vuonna 1915 Qingling ilmoitti vanhemmilleen aikovansa avioitua Sunin kanssa. Aie oli vanhemmille järkytys. Sun oli tuolloin 49-vuotias ja edelleen avioliitossa vaimonsa kanssa, minkä lisäksi parilla oli kolme lasta. Qingling oli vasta 22-vuotias, ja nykyaikaisten tapojen mukaisesti eläneet vanhemmat eivät aikoneet järjestää hänen avioliittoaan, kuten Kiinassa oli perinteisesti tehty. Vaikka avioeroihin suhtauduttiin tuolloin kielteisesti, Sun otti lopulta eron entisestä vaimostaan ja meni naimisiin Qinglingin kanssa.
Sun Yat-sen ja Qingling palasivat Kiinaan vuonna 1917, jossa Sun johti seuranneiden kuuden vuoden ajan kuutta eri tasavaltalaishallitusta Kantonista käsin. Neuvostoliiton tuella hän perusti Kuomintang-puolueen Neuvostoliiton kommunistisen puolueen mukaisesti ja liittoutui Kiinan kommunistisen puolueen kanssa. Qingling matkasi miehensä mukana, ja hän oli näyttävästi julkisuudessa, mikä oli Kiinan mittakaavassa uusi ilmiö. Hänestä tuli myös Kuomintang-puolueen naistenosaston johtaja. Tammikuussa 1925 Sun matkusti Pekingiin neuvotteluihin sotilashallituksen kanssa. Saman vuoden maaliskuussa hän menehtyi syöpään. Poliittisessa testamentissaan hän toivoi puolueen jatkavan radikaaleja uudistuksia, ja Qingling omistautui miehensä perinnön vaalimiselle. Hän toimi myös puolueen vasemmistosiiven hallitseman hallituksen jäsenenä Wuhanissa.
Elämäkerta > Kuomintang

Kuomintang jakautui vuonna 1926, ja sen jälkeen Tšiang Kai-šekin johtama oikeistosiipi pääsi lopulta valtaan. Vasemmiston edustajia surmattiin, ja Qingling pakeni Moskovaan syyskuussa 1927. Samassa kuussa Tšiang Kai-šek meni näyttävää julkisuutta saaneissa menoissa naimisiin Song Meilingin kanssa. Qingling vastusti parin avioliittoa kiivaasti, ja hän rikkoi poliittiset välinsä perheensä kanssa. Vuonna 1929 hän palasi Kiinaan osallistuakseen Sun Yat-senin virallisiin hautajaisiin Nanjingissa, ja vuodesta 1931 hän asui Shanghain ranskalaisessa osassa. Shanghaista käsin Qingling kampanjoi Kuomintangia vastaan etenkin puolueen ajaman myönnytyslinjan takia Japanin uhatessa. Hän keräsi myös rahaa eri hyväntekeväisyysprojekteihin ja perusti kiinalaisen kansalaisoikeusjärjestön. Vuodesta 1932 lähtien hän johti kansallista pelastusyhdistystä, joka pyrki luomaan Kuomintangin ja kommunistisen puolueen yhteisen rintaman Japania vastaan. Yhdistyksestä tuli nopeasti Kiinan kolmanneksi suurin poliittinen järjestö, jota valtiovalta myös vainosi. Monien muiden radikaaleja uudistuksia ajaneiden aktivistien joutuessa vankilaan tai tullessa murhatuiksi Qinglingia suojeli kuitenkin hänen maineensa Sun Yat-senin leskenä. Kuomintangin ja kommunistien yhteistyö Japania vastaan toteutui lopulta Xi’anin välikohtauksen jälkeen vuonna 1936.
Elämäkerta > Maailmansota ja Kiinan kansantasavalta

Vuonna 1937 syttyi Kiinan–Japanin sota. Japanin joukkojen edetessä kohti Shanghaita Qingling pakeni Hongkongiin, jossa hän työskenteli lääketarvikkeiden lähettämisessä Kiinan kommunistien hallitsemille alueille. Vain hieman ennen Hongkongin kukistumista vuonna 1941 hän matkusti puolestaan lentokoneella Chongqingiin, jossa hän toimi Kuomintangin pakolaishallituksen jäsenenä. Chongqingissa hän sovitteli myös välejään siskojensa kanssa tehden esimerkiksi yhteistyötä esimerkiksi sotaan ja sosiaaliavustuksiin liittyneissä eri hankkeissa. Sodan jälkeen Qingling ajoi kommunistisen puolueen ja Kuomintangin koalitiohallituksen perustamista, mutta sodan jälkeen syttyi koalition sijaan sisällissota. Vuodesta 1948 Qingling toimi Kuomintangista irtautuneen Kuomintangin vallankumouskomitean kunniapuheenjohtajana. Qinglingin perhe pakeni maasta vuonna 1949, mutta hän itse jäi kommunistien vuonna 1949 perustamaan uuteen kansantasavaltaan.
Kansantasavallassa hän sai muodollisen virallisen aseman varapuheenjohtajana, minkä lisäksi hän teki edelleen töitä sosiaaliavustusten parissa. Hän julkaisi myös englanninkielistä lehteä China Reconstructs ja johti Kiinan naistenliittoa. Shanghain asuntonsa lisäksi Qinglingin käyttöön luovutettiin kartano Pekingistä, joka toimii nykyisin museona. Kulttuurivallankumouksen melskeissä kartano ryöstettiin ja hänen vanhempiensa haudat häpäistiin. Zhou Enlai antoi lopulta määräyksen hänen suojelustaan. Mao Zedongin kuoltua Qingling tuki uudistusliikettä. Vuonna 1981 hän kuoli 20 vuotta aikaisemmin todettuun leukemiaan.
Aiheesta muualla

Kuvia tai muita tiedostoja aiheesta Song Qingling Wikimedia Commonsissa
Qingling ja Sun Yat-sen.
Qingling tapaamassa sotilaita Chongqingissa 1940-luvulla.
Song Qingling, Mao Zedong ja Deng Xiaoping Moskovassa vuonna 1957.